pythainlp/thai-wiki-dataset-v4 huggingface dataset:
โคโนะ ไลต์โนเวล งะ ซูโงอิ!

โคโนะ ไลต์โนเวล งะ ซูโงอิ! (ญี่ปุ่น: このライトノベルがすごい!, โรมาจิ: Kono Raito Noberu ga Sugoi!) เป็นหนังสือแนะนำไลต์โนเวลประจำปีที่จัดพิมพ์โดย ทาการาจิมาชะ หนังสือคู่มือเผยแพร่รายชื่อไลต์โนเวลยอดนิยม 10 อันดับแรกตามการสำรวจความคิดเห็นของผู้อ่านทางอินเทอร์เน็ตและการโหวตจาก "ผู้ทำงานร่วมกัน" (นักวิจารณ์ ผู้มีอิทธิพล และบุคคลอื่นๆ ที่เกี่ยวข้องกับอุตสาหกรรมไลต์โนเวล) โดยบทนำของผลงานแต่ละเรื่องมาพร้อมกับรายชื่อแต่ละรายการ พร้อมด้วยบทสัมภาษณ์ของผู้แต่งไลต์โนเวลหรือผู้แต่งที่ได้รับรางวัลอันดับหนึ่ง ไลต์โนเวลหลายเล่มที่มีรายชื่ออยู่ในหนังสือแนะนำเล่มนี้ได้รับการดัดแปลงเป็นอนิเมะซีรีส์ในเวลาต่อมา ไลต์โนเวลส่วนใหญ่ที่อยู่ในรายชื่อมีชุดของเล่ม แต่ไลต์โนเวลเล่มเดียวบางเล่มก็อยู่ในรายชื่อด้วย โดยหนังสือคู่มือออกวางจำหน่ายครั้งแรกเมื่อวันที่ 26 พฤศจิกายน พ.ศ. 2547 และเป็นรายชื่อในปี พ.ศ. 2548 การเปิดตัวล่าสุดคือเล่มที่ 20 เมื่อวันที่ 25 พฤศจิกายน พ.ศ. 2566 และเป็นรายชื่อในปี พ.ศ. 2567
"อินเดกซ์ คัมภีร์คาถาต้องห้าม" ได้ปรากฏอยู่ใน 10 อันดับแรกทั้งหมด 10 ฉบับ จาก 19 ฉบับ, "ซอร์ดอาร์ตออนไลน์" ติดอันดับทั้งหมด 9 ฉบับ, "การปฏิวัติของสาวน้อยหนอนหนังสือ" ติดอันดับทั้งหมด 7 ฉบับและ "โรงเรียนป่วน ก๊วนคนบ๊อง" ติดอันดับทั้งหมด 6 ฉบับ "สึซึมิยะ ฮารุฮิ" , "Book Girl" , "ปกรณัมของเหล่าภูต", "เกมพลิกโฉมนายกระจอก", "ขอต้อนรับสู่ห้องเรียนนิยม (เฉพาะ) ยอดคน" และ"เกิดชาตินี้พี่ต้องเทพ" ติดอันดับทั้งหมด 5 ฉบับ อินเดกซ์ คัมภีร์คาถาต้องห้าม และ ซอร์ดอาร์ตออนไลน์ ยังครองสถิติติดอันดับใน 10 อันดับแรกที่ยาวที่สุด โดยทั้งสองเรื่องติดอันดับทั้งหมด 9 ฉบับติดต่อกัน ส่วน"กะแล้วชีวิตรักวัยรุ่นของผมมันต้องไม่สดใสเลยสักนิด" และ"การปฏิวัติของสาวน้อยหนอนหนังสือ" ครองอันดับหนึ่งถึง 3 ฉบับ ซึ่งมากกว่าเรื่องอื่น ๆ
หนังสือแนะนำยังจัดอันดับตัวละครชาย ตัวละครหญิง และนักวาดภาพประกอบจากผลงานทั้งหมดที่ออกในแต่ละปี มีเพียงสามครั้งเท่านั้นที่ซีรีส์ติดอันดับหนึ่งในสี่รายการในฉบับเดียวกันคือ "อินเดกซ์ คัมภีร์คาถาต้องห้าม" ในปี พ.ศ. 2554 "กะแล้วชีวิตรักวัยรุ่นของผมมันต้องไม่สดใสเลยสักนิด" ในปี พ.ศ. 2558 และ "ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว" ในปี พ.ศ. 2567
หอเกียรติยศ.
ซีรีส์ต่อไปนี้ได้รับการแต่งตั้งให้เข้าสู่หอเกียรติยศ โดยซีรีส์ในหอเกียรติยศจะไม่ได้รับการพิจารณาในการจัดอันดับในอนาคต
10 อันดับไลต์โนเวลยอดนิยม.
ตั้งแต่ฉบับพิมพ์ปี พ.ศ. 2560 เป็นต้นไป หมวดหมู่ผลงานได้ถูกแบ่งออกเป็น "หมวดบุงโกบง" และ "หมวดทังโกบง"
ด้านบนคือ "หมวดบุงโกบง" และด้านล่างคือ "หมวดทังโกบง"
แมกดาเลนาเบย์

แมกดาเลนาเบย์  เป็นวงดนตรีดูโอแนวซินท์ป็อปและอิเล็กโทรป็อปชาวอเมริกัน จากเมืองไมแอมี รัฐฟลอริดา ฐานปัจจุบันของวงอยู่ที่เมืองลอสแอนเจลิส รัฐแคลิฟอร์เนีย สมาชิกวงแมกดาเลนาเบย์ประกอบด้วยนักร้องนำและนักแต่งเพลง ไมกา เทเนนบาม และผู้ผลิตพลง แมทธิว ลูวิน พวกเขามีผลงานสตูดิโออัลบั้มหนึ่งชุด, อีพีสามชุด และมิกซ์เทปสามชุด ที่มีชื่อว่า "มินิมิกซ์" (Mini Mixes) ซึ่งประกอบไปด้วยเพลงความยาว 1-2 นาที พร้อมมิวสิกวิดีโอแบบฉากเขียวที่พวกเขาทำขึ้นเอง
อัลบั้มเปิดตัวของวง "เมอร์คูเรียลเวิลด์" (Mercurial World) ถูกปล่อยออกมาในวันที่ 8 ตุลาคม ค.ศ. 2021 พวกเขาเริ่มเป็นที่รู้จักจากผลงานวิดีโอให้ความรู้และข้อมูลเกี่ยวกับอุตสาหกรรมดนตรีบนแอพพลิเคชั่นติ๊กต็อก และภาพลักษณ์แนวดีไอวายที่มีความฉูดฉาดและจงใจให้ออกมาดูคุณภาพต่ำ (Kitschy)
ภูมิหลัง.
เทเนนบามเกิดที่เมืองบัวโนสไอเรส ประเทศอาร์เจนตินา และอพยพไปอยู่พร้อมครอบครัวที่สหรัฐอเมริกา (เมืองไมอามี รัฐฟลอริดา) เมื่อเธออายุได้ 1 ปี ส่วนลูวินเกิดที่เมืองไมอามี รัฐฟลอริดา โดยเขาเองก็มีเชื้อสายอาร์เจนตินาจากฝั่งพ่อของเขาเช่นกัน โดยทั้งเทเนนบามและลูวินต่างเป็นชาวยิว พวกเขาพบกันครั้งแรกที่โรงเรียนมัธยม และเข้าร่วมเป็นสมาชิกวงดนตรีคัฟเวอร์แนวคลาสสิกร็อกในโครงการของโรงเรียนดนตรีไลฟ์! (Live! Modern School of Music) และจากนั้นก็เริ่มเขียนเพลงแนวโพรเกรสซิฟร็อกของตัวเองในชื่อ แทบูลาราซา (Tabula Rasa) หลังจากยุบวง ทั้งสองก็ก่อตั้งวงขึ้นมาใหม่ในชื่อ แมกดาเลนาเบย์ (Magdalena Bay) ระหว่างช่วงปิดภาคการศึกษาในมหาวิทยาลัยเมื่อ ค.ศ. 2016 ตอนนั้นเทเนนบามเป็นนักศึกษาจากมหาวิทยาลัยเพนซิลเวเนียในฟิลาเดลเฟีย ส่วนลูวินเป็นนักศึกษาของมหาวิทยาลัยนอร์ธอีสเทิร์นในบอสตัน และทำงานร่วมกันแบบระยะไกล (Remote work) ชื่อของวงนั้นถูกตั้งตามชื่อผู้ดูแลระบบจากที่ทำงานเดิมของลูวิน
การงาน.
งานดนตรีของพวกเขามีอิธิพลมาจากศิลปินที่หลากหลาย อาทิ ไกรมส์, แชร์ลิฟต์ และชาร์ลี เอ็กซ์ซีเอ็กซ์ พวกเขามีผลงานอีพีสองชุดแรกในชื่อ "เดย์/ป็อป" (Day/Pop) และ"ไนท์/ป็อป" (Night/Pop) ซึ่งถูกปล่อยออกมาใน ค.ศ. 2019 และในปลายปีนั้น พวกเขาได้ซ็นสัญญากับค่ายเพลงอินดี้ ลูมิเนลล์ (Luminelle Recordings) ต่อมาพวกเขาได้เปิดตัวมิกซ์เทปสองชุดและผลงานอีพีหนึ่งชุด ประกอบไปด้วย "มินิมิกซ์ ชุดที่ 1" (Mini Mix, Vol. 1) เปิดตัวในเดือนกรกฎาคม ค.ศ. 2019, "อะลิตเติลริธึมแอนด์อะวิกเกดฟีลิง" (A Little Rhythm and a Wicked Feeling) เปิดตัวในเดือนมีนาคม ค.ศ. 2020 และ "มินิมิกซ์ ชุดที่ 2" (Mini Mix, Vol. 2) เปิดตัวในเดือนพฤศจิกายน ค.ศ. 2020 
สตูดิโออัลบั้มเปิดตัวของวง "เมอร์คูเรียลเวิลด์" (Mercurial World) ถูกปล่อยในวันที่ 8 ตุลาคม ค.ศ. 2021 โดยมีสี่ซิงเกิลถูกปล่อยออกมาก่อนการเปิดตัวอัลบั้มอย่างเป็นทางการ ได้แก่ "แชริ" (Chaeri), "ซีเครตส์ (ยัวร์ไฟร์)" (Secrets (Your Fire)), "ยูลูส!" (You Lose!) และ "ฮีสเตอริคัลอัส" (Hysterical Us) โดยมีมิวสิกวิดีโอที่ถูกปล่อยออกมาพร้อมกับซิงเกิลเพื่อโปรโมตอัลบั้มด้วย อัลบั้ม"เมอร์คูเรียลเวิลด์"ฉบับดีลักซ์ ได้รับการเผยแพร่เมื่อวันที่ 23 กันยายน ค.ศ. 2022 โดยมี "ความลับ"ที่แฟนเพลงส่งมาในแทร็กที่ชื่อว่า "Secret", เพลงฉบับรีมิกซ์ และเพลงใหม่สองเพลง 
เมื่อวันที่ 29 ตุลาคม ค.ศ. 2022 แมกดาเลนาเบย์ได้แสดงในเทศกาลดนตรีเซคันด์สกาย ครั้งที่ 3 (Second Sky Music Festival) และในเดือนเมษายน ค.ศ. 2023 พวกเขาได้แสดงในเทศกาลดนตรีและศิลปะโคเชลลาแวลลีย์ ครั้งที่ 22 (Coachella Valley Music and Arts Festival) และเปิดตัวมิกซ์เทป "มินิมิกซ์ ชุดที่ 3" (Mini Mix, Vol. 3)
ผลงานเพลง.
มิวสิกวิดิโอ.
มิวสิกวิดีโอทั้งหมดที่เผยแพร่ผ่านช่องยูทูบอย่างเป็นทางการของวง
แก๊สมีสกุล (หน้าข้อมูล)

หน้านี้ให้ข้อมูลเพิ่มเติมเกี่ยวกับแก๊สมีสกุล เพื่อลดพื้นที่ข้อมูลในบทความหลักและเพื่อให้ผู้อ่านสนใจเฉพาะประเด็นสำคัญ หน้านี้มีข้อมูลของโอกาเนสซอนน้อยเนื่องจากงานวิจัยที่ศึกษายังมีจำนวนไม่มากพอ
ข้อมูลทางเศรษฐกิจ.
เนื่องจากเรดอนมีปริมาณน้อยและมีครึ่งชีวิตสั้น ทำให้เรดอนถูกผลิตจากภาวะสมดุลกัมมันตภาพรังสีแบบถาวรของเรเดียม-226 เกือบเป็นไปไม่ได้ที่จะผลิตโอกาเนสซอนและเนื่องจากมันมีครึ่งชีวิตสั้นมาก ทำให้ไม่มีการจำหน่ายโอกาเนสซอน
วัดนครธรรม

วัดนครธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัฒนานคร อำเภอวัฒนานคร จังหวัดสระแก้ว 
วัดนครธรรม เดิมชื่อ วัดสระลพ เพราะพบสระน้ำโบราณสี่เหลี่ยมผืนผ้าภายในวัด ตัววัดตั้งขึ้นใหม่ภายหลังจากที่ชาวลาวได้เข้ามาตั้งถิ่นฐาน โดยมีการนำพระพุทธรูปหลวงพ่อขาว พระพุทธรูปศิลปะล้านช้างจากวัดร้างที่บ้านจิกมาประดิษฐาน มีเรื่องเล่ากันว่าเมื่อครั้งสมเด็จพระนเรศวรเสด็จไปตีเมืองละแวกของกัมพูชา ได้มาพักทัพค้างแรมและโปรดให้ขุดสระขึ้น ชาวบ้านและทางวัดเชื่อกันว่า สระดังกล่าวคือสระลพในวัดนี้ ต่อมาเปลี่ยนชื่อเป็น "วัดนครธรรม" เพื่อให้เป็นมงคลนามแก่พระครูวิวัฒน์นครธรรม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 เริ่มแรกสร้างอุโบสถหนึ่งหลัง จากนั้นอัญเชิญหลงพ่อขาวมาประดิษฐาน โดยขณะที่อัญเชิญมานั้นเอง ได้มีภิกษุเห็นน้ำพระเนตรของหลวงพ่อไหลออกมา พร้อมกันนั้นได้เกิดฝนตกลงมาอย่างหนัก ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2526
ปูชนียวัตถุที่สำคัญ คือ หลวงพ่อขาว หรือ หลวงพ่อปูน เป็นพระพุทธรูปโบราณนั่งขัดสมาธิสร้างด้วยปูนขาว หน้าตักกว้าง 130.9 เซนติเมตร และ สูง 199 เซนติเมตร วัดนครธรรมยังมีพระบรมสารีริกธาตุที่อัญเชิญมาจากวัดปมะดุลลาราชะมหาวิหาร เมืองรัตนปุระ ประเทศศรีลังกา รอยพระพุทธบาทจำลองและพระสยามเทวาธิราช
เหตุโจมตีด้วยขีปนาวุธในปอกร็อวสก์

,
]}]</mapframe>
เมื่อเวลาประมาณ 19:15 น. ของวันที่ 7 สิงหาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธทิ้งตัวพิสัยใกล้อิสคันเดียร์ 2 ลูก ใส่เมืองปอกร็อวสก์ ประเทศยูเครน หลังการโจมตีครั้งแรก กองกำลังรัสเซียรอให้เจ้าหน้าที่กู้ภัยของยูเครนมาถึงที่เกิดเหตุเพื่อช่วยชีวิตผู้บาดเจ็บและค้นหาผู้รอดชีวิตใต้ซากปรักหักพัง จากนั้นเมื่อเวลาผ่านไป 40 นาทีจึงเปิดฉากโจมตีครั้งที่สองซึ่งทำให้มีเจ้าหน้าที่หน่วยฉุกเฉินเสียชีวิต 1 ราย และส่งผลให้มีผู้บาดเจ็บอีกจำนวนมากในที่เกิดเหตุ มีรายงานว่ามีผู้เสียชีวิต 10 ราย และบาดเจ็บ 82 รายจากการโจมตีทั้งสองครั้ง การค้นหาผู้รอดชีวิตเพิ่มเติมในเวลานั้นถูกยกเลิก เนื่องจากเกรงว่าจะมีการโจมตีเจ้าหน้าที่กู้ภัยอีกครั้ง หลังจากนั้นไม่กี่วัน เศษซากปรักหักพังน้ำหนักรวม 122 ตันก็ถูกเคลื่อนย้ายออกจากพื้นที่ที่ถูกโจมตี
การโจมตีดังกล่าวสร้างความเสียหายให้กับอาคารหลายชั้นอย่างน้อย 12 หลัง ซึ่งรวมถึงอาคารอยู่อาศัย 5 ชั้น โรงแรม และสถานที่จัดเลี้ยง กระทรวงกลาโหมรัสเซียอ้างว่ากองกำลังของตนได้โจมตีฐานบัญชาการฐานหนึ่งของกองทัพยูเครน โดยเรียกชื่อเมืองปอกร็อวสก์ว่า "ครัสโนอาร์เมสค์" ซึ่งเป็นชื่อสมัยโซเวียตที่เลิกใช้แล้ว รัฐบาลยูเครนปฏิเสธข้ออ้างดังกล่าวและชี้ให้เห็นว่าการโจมตีครั้งนี้เกิดขึ้นโดยขาดความยั้งคิดและพุ่งเป้าไปยังพื้นที่พลเรือน ก่อนหน้านี้กองกำลังรัสเซียเคยใช้วิธีโจมตีซ้ำในระยะเวลาสั้น ๆ (double tap) เพื่อเพิ่มจำนวนผู้เสียชีวิตให้มากที่สุดมาแล้วในสงครามกลางเมืองซีเรีย
ศรีหริโกฏ

ศรีหริโกฏ (อักษรโรมัน: Sriharikota) เป็นเกาะกันคลื่นในอ่าวเบงกอล นิคมชาร์ ในอำเภอติรุปติ รัฐอานธรประเทศ ศรีหริโกฏเป็นที่ตั้งของศูนย์อวกาศสตีษ ธวัน ซึ่งเป็นหนึ่งในสองจุดปล่อยดาวเทียมของอินเดีย อีกที่คือสถานีปล่อยจรวดตุมพะ ติรุวนันตปุรัม องค์การค้นคว้าอวกาศอินเดีย (ISRO) ปล่อยดาวเทียมจากศรีหริโกฏเนื่องมาจากที่ตั้งซึ่งใกล้กับเส้นศูนย์สูตร ทำให้ช่วยเสริมแรงสู่ศูนย์กลาง (centripetal force) จากการหมุนตัวของโลก
บางส่วนของศรีหริโกฏอยู่ในสุลลูรเปฏมณฑล และที่เหลืออยู่ในตาทมณฑล อำเภอติรุปติ ล้อมกั้นทะเลสาบปูลิกาฏจากอ่าวเบงกอล
ตีนู ลีวราเม็งตู

วาเล็งตีนู "ตีนู" ฟรังซิชกู ลีวราเม็งตู (เกิด 12 พฤศจิกายน 2002) เป็นนักฟุตบอลอาชีพชาวอังกฤษ ปัจจุบันเล่นในตำแหน่งฟุลแบ็กให้กับนิวคาสเซิลยูไนเต็ด
ชีวิตในวัยเด็ก.
ลีวราเม็งตูเกิดในครอยดอน เขาเข้าร่วมสโมสรฟุตบอลเชลซีในทีมรุ่นอายุต่ำกว่า 9 ปี โดยย้ายมาจากทีมราวนด์ชอว์ซึ่งเป็นสโมสรฟุตบอลในท้องถิ่น ที่ราวนด์ชอว์ เขาเล่นเป็นกองหน้า เมื่อโตขึ้นเขาสนับสนุนเชลซี ครอบครัวฝั่งพ่อของเขามาจากโปรตุเกส และครอบครัวฝั่งแม่เป็นชาวสกอต
เจริญชัย หินเธาว์

พลเอก เจริญชัย หินเธาว์ (เกิด 1 มกราคม พ.ศ. 2507) ปัจจุบันดำรงตำแหน่ง ตุลาการศาลทหารสูงสุด และอดีตนายทหารชาวไทยเคยดำรงตำแหน่งสำคัญ ๆ เช่น อดีตผู้บัญชาการทหารบกและอดีตรองผู้อำนวยการรักษาความมั่นคงภายในราชอาณาจักร
ประวัติ.
ชีวิตส่วนตัว.
พล.อ. เจริญชัย หินเธาว์มีชื่อเล่นว่า "ต่อ" เกิดวันที่ 1 มกราคม พ.ศ. 2507 ที่ตำบลท่าหิน อำเภอเมืองลพบุรี จังหวัดลพบุรี บิดาเป็นทหารปืนใหญ่อยู่ที่ศูนย์การทหารปืนใหญ่ จังหวัดลพบุรี 
การศึกษา.
พล.อ.เจริญชัย หินเธาว์จบการศึกษา ดังนี้
รับราชการ.
พล.อ. เจริญชัย หินเธาว์เคยรับราชการเป็นผู้บังคับหมวดปืนเล็ก กองพันทหารราบที่ 1 กรมทหารราบที่ 21 รักษาพระองค์ ก่อนจะเจริญก้าวหน้าในหน้าที่ได้ขึ้นเป็น 
ก่อนที่ในวันที่ 23 สิงหาคม พ.ศ. 2566 พล.อ. เจริญชัย จะได้รับเลือกจากสภากลาโหมให้ดำรงตำแหน่งผู้บัญชาการทหารบกคนใหม่สืบต่อจาก พล.อ. ณรงค์พันธ์ จิตต์แก้วแท้ กระทั่งวันที่ 30 สิงหาคม พ.ศ. 2566 จึงได้มีพระบรมราชโองการโปรดเกล้าฯ แต่งตั้งให้ พล.อ. เจริญชัยดำรงตำแหน่งผู้บัญชาการทหารบกอย่างเป็นทางการ
รางวัลที่ได้รับ.
• รางวัลเกียรติยศจักรดาว ประจำปี 2567
• รางวัลศิษย์เก่าดีเด่น โรงเรียนเสนาธิการทหารบก ประจำปี 2566
อนุบาล WARS

อนุบาล WARS (; โรมาจิ: "Yōchien Wars") เป็นซีรีส์มังงะญี่ปุ่น แต่งเรื่องและวาดภาพโดยยู ชิยะ เริ่มเผยแพร่ทาง "โชเน็งจัมป์+" ของสำนักพิมพ์ชูเอชะในเดือนกันยายน พ.ศ. 2565 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 4 เมื่อเดือนกรกฎาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์.
ซีรีส์มังงะ "อนุบาล WARS" แต่งเรื่องและวาดภาพโดยยู ชิยะ เริ่มเผยแพร่ทางเว็บไซต์ เริ่มเผยแพร่ทาง "โชเน็งจัมป์+" ของสำนักพิมพ์ชูเอชะวันที่ 15 กันยายน พ.ศ. 2565 เดิมตีพิมพ์ครั้งแรกในโปรแกรม "รูกกีส์" ของจัมป์+ ในฐานะคอมิกอิสระ ภายหลังในเดือนมีนาคม พ.ศ. 2566 สำนักพิมพ์ชูเอชะประกาศว่า "อนุบาล WARS" จะเป็นซีรีส์เต็มรูปแบบ ได้รับการตีพิมพ์หนังสือมังงะรวมเล่ม ("ทังโกบง") ถึงเล่มที่ 4 เมื่อเดือนกรกฎาคม พ.ศ. 2566
หนังสือมังงะ.
!width=4%|#
!width=48%|วันที่ออกจำหน่ายJapanese
!width=48%|ISBN Japanese
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 3 มีนาคม พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 4 เมษายน พ.ศ. 2566</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 2 พฤษภาคม พ.ศ. 2566</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 4 กรกฎาคม พ.ศ. 2566</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 4 กันยายน พ.ศ. 2566</td><td></td></tr>
</table>
วอลเลย์บอลหญิงชิงแชมป์อเมริกาใต้ 2023

วอลเลย์บอลหญิงชิงแชมป์อเมริกาใต้ 2023  เป็นการแข่งขันครั้งที่ 35 ของวอลเลย์บอลหญิงชิงแชมป์อเมริกาใต้ จัดขึ้นโดยสมาพันธ์วอลเลย์บอลอเมริกาใต้ ซึ่งมีกำหนดจัดขึ้นที่เรซีฟี ประเทศบราซิล ระหว่างวันที่ 19–23 สิงหาคม ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2025
ทีมที่เข้าร่วมแข่งขัน.
ทีมที่เข้าร่วมมีดังนี้
อันดับการแข่งขัน.
<templatestyles src="Col-begin/styles.css"/>
เส้นเวียนก้นหอยแฟร์มา

เส้นเวียนก้นหอยแฟร์มา (Fermat’s spiral) เป็นเส้นเวียนก้นหอยพาราโบลาชนิดหนึ่ง ค้นพบครั้งแรกโดยนักคณิตศาสตร์ชาวฝรั่งเศส ปีแยร์ เดอ แฟร์มา สมการทางคณิตศาสตร์เขียนเป็น
 <math>r = \pm\theta^{1/2}\,</math>
ในระบบพิกัดเชิงขั้ว เขียนเป็นดังนี้
 <math>r^2=a^2\theta</math>
ถือเป็นรูปแบบหนึ่งของเส้นเวียนก้นหอยอาร์คิมิดีสทั่วไป
สะพานฮังเกอร์ฟอร์ด

สะพานฮังเกอร์ฟอร์ด (อังกฤษ: Hungerford Bridge) เป็นสะพานรถไฟข้ามแม่น้ำเทมส์ ในกรุงลอนดอน, สหราชอาณาจักร ตั้งอยู่ระหว่างสะพานวอเตอร์ลู และสะพานเวสต์มินสเตอร์ ใช้ชื่ออย่างเป็นทางการว่า สะพานชาริ่งครอส (Charing Cross Bridge) เป็นสะพานรถไฟแบบโครงเหล็ก ต่อมาถูกได้ขนาบข้างด้วย สะพานโกลเดนจูบิลี (Golden Jubilee Bridges) เป็นสะพานขึงคนเดิน ซึ่งใช้ฐานรากสะพานร่วมกัน 
ปลายด้านเหนือของสะพานคือสถานีรถไฟชาริงครอส และอยู่ใกล้กับท่าเรือเอ็มแบงค์เมนท์ และเอ็มแบงค์เมนท์วิกตอเรีย ส่วนปลายด้านใต้อยู่ใกล้กับสถานีรถไฟวอเตอร์ลู, เคาน์ตีฮอลล์ (ที่ทำการองค์การบริหารเกรเทอร์ลอนดอน), รอยัลเฟสติวัลฮอลล์ และลอนดอนอาย สะพานคนเดินแต่ละแห่งมีบันไดและลิฟต์
อันทัลยา

อันทันยา  เป็นเมืองที่มีประชากรเป็นอันดับ 5 ของประเทศตุรกี และเป็นเมืองหลักของจังหวัดอันทัลยา กล่าวได้ว่าเป็น "เมืองหลวงการท่องเที่ยว" ของตุรกี ตั้งอยู่บนชายฝั่งทิศตะวันตกเฉียงใต้ของอานาโตเลียใกล้กับเทือกเขาเทารัส อันทันยาถือเป็นเมืองบนชายฝั่งทะเลเมดิเตอร์เรเนียนที่ใหญ่ที่สุดของประเทศตุรกีนอกภูมิภาคทะเลอีเจียน โดยมีประชากรมากกว่า 2.6 ล้านคนในเขตมหานคร
เส้นเวียนก้นหอยลอการิทึม

เส้นเวียนก้นหอยลอการิทึม (logarithmic spiral) เป็นเส้นเวียนก้นหอยประเภทหนึ่งที่พบได้ทั่วไปในธรรมชาติ อาจเรียกอีกอย่างว่า เส้นเวียนก้นหอยมุมเท่า (equiangular spiral) หรือ เส้นเวียนก้นหอยแบร์นุลลี (Bernoulli spiral) โดยตั้งชื่อตาม ยาค็อพ แบร์นุลลี นักคณิตศาสตร์ชาวสวิส ในคริสต์ศตวรรษที่ 17
คำนิยาม.
ในระบบพิกัดเชิงขั้ว ("r", θ) เขียนได้เป็น
 <math>r=ae^{b\theta}\,</math>
เส้นโค้งที่ได้นี้จะเรียกว่าเป็นเส้นเวียนก้นหอยลอการิทึม โดยที่ "e" คือ ค่าคงตัว e และ "a" และ "b" เป็นค่าคงที่จำนวนจริง เนื่องจาก "r" คือระยะห่างจากจุดกำเนิด "a" จึงต้องมีค่าเป็นบวกเท่านั้น แต่ "b" อาจเป็นค่าบวกหรือลบก็ได้ ค่า b เป็นบวกจะทำให้เกลียวเวียนไปทางซ้ายขณะที่เคลื่อนออกจากศูนย์กลาง และค่า b เป็นลบจะทำให้เกลียวเวียนไปทางขวา บางครั้งคำนิยามก็จำกัดอยู่ที่ "b" > 0 เนื่องจากสามารถเปลี่ยนการเวียนซ้ายมาเป็นเวียนขวาได้ด้วยการพลิก หาก "b" = 0 จะได้เป็นรูปวงกลมที่มีรัศมีเป็น "a"
สูตรยังเขียนอีกแบบได้ว่า
 <math>\theta=\frac{1}{b}\log \frac{r}{a}</math>
ในอดีตลอการิทึมเป็นที่รู้จักก่อนฟังก์ชันเลขชี้กำลัง ดังนั้นจึงถูกเรียกในชื่อ "เส้นเวียนก้นหอยลอการิทึม" เมื่อ "b" เป็นบวก (หรือลบ) θ จะเล็กลง (หรือใหญ่ขึ้น) ถ้า "r" เข้าใกล้ 0 ดังนั้นจึงหมุนวนอย่างไม่สิ้นสุดที่ใกล้จุดศูนย์กลาง
อาจเขียนรูประบบพิกัดคาร์ทีเซียนได้เป็น
 <math>x(\theta) = r \cos \theta = ae^{b\theta} \cos \theta\,</math>
 <math>y(\theta) = r \sin \theta = ae^{b\theta} \sin \theta\,</math>
เส้นเวียนก้นหอยทอง.
เส้นเวียนก้นหอยทอง เป็นเส้นเวียนก้นหอยลอการิทึมชนิดหนึ่งที่เกี่ยวข้องกับอัตราส่วนทอง φ
โดยจะได้เมื่อค่าคงที่ "b" เท่ากับ
 <math>|b|=\frac{\log \phi}{\pi/2} \approx 0.30634896253</math>
โดยให้ "r" = "e""b"θ นอกจากนี้ เมื่อ "B" = "e""b" ก็จะได้ว่า "r" = "B"θ สำหรับเมื่อค่า b เป็นบวก จะได้ว่า
 <math>B=\phi^{2/\pi} \approx 1.358456274</math>
และสำหรับเมื่อค่า "b" เป็นลบ ได้ว่า
 <math>B=\phi^{-2/\pi} \approx 0.736129693</math>
ระยะช่วงเกลียวจะอยู่ที่ประมาณ 17.03239 องศา
มีทฤษฎีที่รู้จักกันดีว่าลวดลายบนเปลือกหอยงวงช้างแสดงได้เป็นเส้นเวียนก้นหอยทอง อย่างไรก็ตาม ไม่ทราบสาเหตุที่เป็นเหตุเป็นผล และก็ได้มีคนชี้ให้เห็นว่าจริง ๆ ระยะช่วงเกลียวของเปลือกหอยโข่งอยู่ระหว่าง 8 ถึง 10 องศา ซึ่งห่างจาก 17 องศา แสดงว่ามันไม่ใช่เส้นเวียนก้นหอยทอง
บะหมี่เกี๊ยว

บะหมี่เกี๊ยว  เป็นอาหารประเภทก๋วยเตี๋ยวที่มีต้นกำเนิดจากกวางตุ้ง อาหารจานนี้ได้รับการตั้งชื่อว่า "หุนถุน"  ในสมัยราชวงศ์ถัง (ค.ศ. 618–907) ต่อมาได้รับความนิยมในจีนตอนใต้ ฮ่องกง อินโดนีเซีย มาเลเซีย สิงคโปร์ และไทย โดยประกอบด้วยบะหมี่ไข่เสิร์ฟในน้ำซุปร้อน ตกแต่งด้วยผักใบและเกี๊ยว ผักใบที่ใช้มักเป็นผักคะน้า เกี๊ยวอีกประเภทหนึ่งที่เรียกว่าชุ่ยเจี่ยว  หรือเกี๊ยวซ่าแบบต้ม บางครั้งก็ใช้เสิร์ฟแทนเกี๊ยว เกี๊ยวกุ้งส่วนใหญ่เรียกว่าเกี๊ยวฮ่องกง เกี๊ยวประกอบด้วยกุ้ง ไก่ หรือหมู และต้นหอม แต่บางสูตรก็ใส่เห็ดและเห็ดหูหนูดำลงไป ในอินโดนีเซีย โดยเฉพาะจังหวัดสุมาตราเหนือ จังหวัดกาลีมันตันตะวันตก และจังหวัดซูลาเวซีใต้ อาหารจานนี้เรียกว่า มีปังซิต 
ในไทย บะหมี่เกี๊ยวก็ได้รับความนิยมอย่างมากเช่นกัน ส่วนในมาเลเซียและสิงคโปร์มักสั่งบะหมี่เกี๊ยวคู่กับเนื้อหมูซึ่งต่อมาเรียกว่า "บะหมี่เกี๊ยวหมูแดง" ตามธรรมเนียมของซุปก๋วยเตี๋ยวที่มีต้นกำเนิดจากจีนหลายชนิดในไทย เติมพริกแช่น้ำส้มสายชู พริกแห้งป่น น้ำตาล และน้ำปลาเพื่อเพิ่มรสชาติ จานนี้ส่วนใหญ่จะรับประทานในรูปแบบซุป แต่ก็สามารถเสิร์ฟแบบแห้งแยกต่างหากจากน้ำซุปได้
สโนว์ออนเดอะบีช

"สโนว์ออนเดอะบีช"  เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดย ลานา เดล เรย์ จากสตูดิโออัลบั้มชุดที่ 10 "มิดไนส์" เธอประพันธ์และผลิตเพลงร่วมกับเดล เรย์ และแจ็ก แอนโตนอฟฟ์ "สโนว์ออนเดอะบีช" เป็นเพลงมิดเทมโปดรีมป็อปบัลลาด มีเนื้อหาเกี่ยวกับคนสองคนที่ตกหลุมรักพร้อมกัน และมีเวอร์ชัน "มอร์ลานา" รวมอยู่ในรุ่น"เดอะทิลดอวน์อิดิชัน"ของ"มิดไนส์"
หลังจากที่ออกจำหน่ายเพลง "สโนว์ออนเดอะบีช" ก็สามารถขึ้นตำแหน่งสูงสุดที่อันดับสี่บนชาร์ต"บิลบอร์ด"ฮอต 100 ในสหรัฐ และเป็นอันดับสูงสุดในอาชีพของเดลเรย์ ในชาร์ตที่อื่น ๆ ติดอันดับใน 10 รายการแรกในออสเตรเลีย แคนาดา โครเอเชีย อินเดีย ไอร์แลนด์ มาเลเซีย นิวซีแลนด์ ฟิลิปปินส์ โปรตุเกส สิงคโปร์ สหราชอาณาจักร และเวียดนาม และเพลงได้รับการรับรองจากแคนาดา นิวซีแลนด์ และสหราชอาณาจักร
องค์ประกอบ.
"สโนว์ออนเดอะบีช" เป็นแนวเพลงเพลงมิดเทมโปดรีมป็อปบัลลาด มีความยาวสี่นาทีสิบหกวินาที ดนตรีของเพลงมีเครื่องสายที่เปรียบเทียบกับ "เพลงเฮซีฮอลิเดย์" เพลงนี้อ้างอิงถึงเพลง "All for You" ของเจเน็ต แจ็กสัน (2001)
การเลี้ยวเบนแฟรแนล

การเลี้ยวเบนแฟรแนล (Fresnel diffraction) เป็นปรากฏการณ์การเลี้ยวเบนที่อธิบายโดยวิธีการคำนวณที่เสนอโดยโอกุสแต็ง-ฌ็อง แฟรแนล ถือเป็นการประมาณของการเลี้ยวเบนเคียร์ชฮ็อฟ–แฟรแนลที่สามารถใช้ได้สำหรับการเลี้ยวเบนสนามใกล้ สำหรับกรณีการเลี้ยวเบนสนามไกลจะสามารถอธิบายได้โดยการเลี้ยวเบนเฟราน์โฮเฟอร์
คำนิยาม.
การเลี้ยวเบนถูกสันนิษฐานว่าเป็นส่วนหนึ่งของเส้นห่อหุ้มคลื่นทรงกลมตามหลักการของเฮยเคินส์ อย่างไรก็ตาม หลักการนี้เพียงอย่างเดียวไม่สามารถหาการแจกแจงความเข้มของแสงที่เลี้ยวเบนได้ แฟรแนลได้แสดงให้เห็นว่าเราสามารถคำนวณได้โดยการพิจารณาให้การเลี้ยวเบนเป็นส่วนหนึ่งของการแทรกสอด
เมื่อคลื่นระนาบของแสงผ่านรูรับแสงด้วยฟังก์ชันรูรับแสง (1 สำหรับรูรับแสงและ 0 สำหรับส่วนที่ถูกบัง) "f"("x","y") และส่องใส่หน้าจอที่อยู่ห่างไประยะ R การแจกแจงแอมพลิจูดบนหน้าจอ "u"("x"′,"y"′) จะคำนวณได้จากปริพันธ์ของคลื่นแสงที่ผ่านรูรับแสง ได้เป็น
 <math>u(x',y')
= \frac{A}{i\lambda} \iint \frac{f(x,y)}{R} \exp \left(ik\sqrt{R^2+(x-x')^2+(y-y')^2} \right) ~ \mathrm dx\,\mathrm dy</math>
การเลี้ยวเบนแฟรแนลจะเกิดขึ้นเมื่อขนาดรูรับแสงเล็กเพียงพอเมื่อเทียบกับระยะห่างจากหน้าจอ นั่นคือเมื่อ
 <math>R^3 \gg \frac{1}{8\lambda} \left[ (x-x')^2+(y-y')^2 \right]^2</math>
การแจกแจงแอมพลิจูด "u"("x"′,"y"′) บนหน้าจอจะเขียนได้เป็น
 <math>u(x',y')
= \frac{A}{i\lambda R} \exp(ikR) \iint f(x,y) \exp \left(ik \frac{(x-x')^2+(y-y')^2}{2R} \right) ~ \mathrm dx\,\mathrm dy</math>
นี่คือสูตรสำหรับการเลี้ยวเบนแฟรแนล
เลนส์แฟรแนล

เลนส์แฟรแนล (Fresnel lens) เป็น เลนส์ ที่ถูกสร้างให้ลดความหนาลงโดยทำเป็นหน้าตัดแบบหยักเหมือนฟันเลื่อย ยิ่งเพิ่มจำนวนการแบ่งเพิ่มขึ้น ความหนาก็จะยิ่งบางลง ดังนั้นจึงสามารถประหยัดวัสดุและลดน้ำหนักลดลงได้ แต่ก็มีข้อเสียคือทำให้ได้รับผลจากการเลี้ยวเบนอย่างมาก ดังนั้นจึงมักใช้สำหรับการใช้งานที่ต้องการเลนส์ที่มีความบางเป็นพิเศษ หรือสำหรับการส่องสว่างซึ่งสามารถละเลยอิทธิพลของการเลี้ยวเบนได้ นิยมใช้กับเครื่องฉายแสงของประภาคาร
เลนส์ชนิดนี้คิดค้นโดย นักฟิสิกส์ ชาวฝรั่งเศส โอกุสแต็ง-ฌ็อง แฟรแนล
เอมิลี่ในปารีส

เอมิลี่ในปารีส  เป็นละครชุดทางโทรทัศน์แนวรักตลกอเมริกันที่สร้างโดยดาร์เรน สตาร์ สำหรับเน็ตฟลิกซ์ นำแสดงโดยลิลี คอลลินส์ ในบทเอมิลี่ คูเปอร์ ผู้บริหารฝ่ายการตลาดชาวอเมริกันที่ทะเยอทะยาน ซึ่งย้ายไปปารีสเพื่อเสนอมุมมองแบบอเมริกันให้กับบริษัทการตลาดในปารีส ประเทศฝรั่งเศส เธอพยายามเอาชนะความท้าทายทั้งในด้านงาน ชีวิตรัก และมิตรภาพ ละครนี้ยังนำแสดงโดยฟิลิปปิน ลีรอย-โบลิเยอ, แอชลีย์ พัก, ลูคัส บราโว, ซามูเอล อาร์โนลด์, บรูโน กูเอรี, คามิลล์ ราซัต, วิลเลียม อาบาดี และลูเซียน ลาวิสเคานต์
ผลิตโดยบริษัทเอ็มทีวีเอ็นเตอร์เทนเมนต์สตูดิโอส์ และพัฒนาในช่วงแรกโดยบริษัทพาราเมาต์เน็ตเวิร์ก โดยได้รับคำสั่งซื้อแบบตรงต่อละครในเดือนกันยายน ค.ศ. 2018 และได้ย้ายไปที่เน็ตฟลิกซ์ในเดือนกรกฎาคม ค.ศ. 2020 ส่วนใหญ่การถ่ายทำที่แคว้นอีล-เดอ-ฟร็องส์ ในปารีส และชานเมือง และเริ่มในเดือนสิงหาคม ค.ศ. 2019
"เอมิลี่ในปารีส"เข้าฉายรอบปฐมทัศน์เมื่อวันที่ 2 ตุลาคม ค.ศ. 2020 โดยมีบทวิจารณ์เชิงบวกในสหรัฐ แต่ได้รับการวิพากษ์วิจารณ์ในฝรั่งเศสที่มีทัศนคติเชิงลบต่อชาวปารีสและชาวฝรั่งเศส ในเดือนพฤศจิกายน ค.ศ. 2020 ละครได้รับการประกาศการถ่ายทำในฤดูกาลที่สองโดยเน็ตฟลิกซ์ ซึ่งฉายรอบปฐมทัศน์ในวันที่ 22 ธันวาคม ค.ศ. 2021 ในเดือนมกราคม ค.ศ. 2022 ละครเรื่องนี้ได้รับการประกาศการสร้างสำหรับฤดูกาลที่สามและสี่โดยเน็ตฟลิกซ์ ฤดูกาลที่สามฉายรอบปฐมทัศน์ในวันที่ 21 ธันวาคม ค.ศ. 2022
เรื่องย่อ.
"เอมิลี่ในปารีส" เป็นเรื่องราวชีวิตของเอมิลี่ คูเปอร์ หญิงสาวชาวอเมริกันจากชิคาโกที่สำเร็จการศึกษาระดับปริญญาโทด้านการสื่อสาร และได้ย้ายไปปารีสเพื่อหางานใหม่ เธอได้รับมอบหมายให้นำมุมมองของชาวอเมริกัน และทำงานด้านการตลาดผ่านโซเชียลมีเดียของบริษัทการตลาดที่มีชื่อเสียงในฝรั่งเศส เมื่อวัฒนธรรมการใช้ชีวิตที่ขัดแย้งกัน เธอจึงต้องปรับตัวเข้ากับความท้าทายในเมืองปารีส ขณะเดียวกันก็ต้องรับมือกับการทำงาน มิตรภาพใหม่ ๆ และความรัก
พิศวงไทยทอง

พิศวงไทยทอง หรือ พิศวงตานกฮูก (ชื่อวิทยาศาสตร์: "Thismia thaithongiana") เป็นพืชอาศัยรา (myco-heterotrophic plant) ชนิดหนึ่ง เป็นพรรณไม้ล้มลุกถิ่นเดียว พบในป่าเต็งรังบนภูเขาหินปูนโดยขึ้นบริเวณต้นเป้งดอยหรือพืชตระกูลปาล์ม ลำต้นสูงประมาณ 2 มิลลิเมตร ใบเป็นใบเดี่ยวเรียงเวียนเกลี้ยงสีขาวรูปสามเหลี่ยมแคบหรือรูปไข่ ดอกมีสีเขียวอมน้ำเงิน กลีบรวมมี 6 กลีบ วงกลีบหลอดรูปทรงคนโทสูง 7.5–11 มิลลิเมตร ดอกบานช่วงปลายฤดูฝนประมาณเดือนกันยายน–ต้นเดือนพฤศจิกายน ส่วนฤดูอื่นต้นจะพักตัว ปัจจุบันพิศวงไทยทองมีสถานภาพใกล้สูญพันธุ์
การค้นพบ.
พบครั้งแรกที่ดอยหัวหมด อำเภออุ้มผาง จังหวัดตาก โดยกนกอร ศรีม่วง นักวิจัยจากมหาวิทยาลัยพะเยา และสุชาติ จันทร์หอมหวล ช่างภาพอิสระ และได้ประสานงานให้ผู้เชี่ยวชาญพืชสกุลพิศวงในประเทศไทย คือ รองศาสตราจารย์สหัช จันทนาอรพินท์ จากภาควิชาชีววิทยา คณะวิทยาศาสตร์ มหาวิทยาลัยสงขลานครินทร์ ทำการตรวจสอบพบว่าเป็นพืชชนิดใหม่ ต่อมามีการติดตามเก็บตัวอย่างต้นแบบจากดอยหัวหมดโดยสมราน สุดดี ผู้เชี่ยวชาญจากหอพรรณไม้ กรมอุทยานแห่งชาติ สัตว์ป่า และพันธุ์พืช เมื่อวันที่ 9 ตุลาคม พ.ศ. 2557 ข้อมูลพรรณไม้ชนิดนี้ได้รับการตีพิมพ์ในวารสาร "Phytotaxa" ใน พ.ศ. 2561
ชื่อชนิด "thaithongiana" และชื่อสามัญ "พิศวงไทยทอง" ตั้งเพื่อเป็นเกียรติแก่รองศาสตราจารย์อบฉันท์ ไทยทอง ภาควิชาพฤกษศาสตร์ คณะวิทยาศาสตร์ จุฬาลงกรณ์มหาวิทยาลัย และด้วยความที่พืชชนิดนี้มีรูปลักษณ์คล้ายกับนกฮูก จึงได้ชื่อเรียกอีกชื่อหนึ่งว่า "พิศวงตานกฮูก"
ปฏิกิริยาแคนนิซซาโร

ปฏิกิริยาแคนนิซซาโร  ตั้งชื่อตามสตานิสลาโอ กันนิซซาโร เป็นปฏิกิริยาเคมีที่เกี่ยวข้องกับแอลดีไฮด์ที่ไม่มีแอลฟาไฮโดรเจนทำปฏิกิริยาดิสพรอพอร์ชันเนชันกับเบสแล้วให้ผลิตภัณฑ์เป็นของผสมระหว่างแอลกอฮอล์ชนิดปฐมภูมิกับกรดคาร์บอกซิลิก 
ซึ่งแคนนิซซาโรได้ค้นพบปฏิกิริยานี้ครั้งแรกเมื่อ พ.ศ. 2396 เมื่อเขาได้รับ เบนซิลแอลกอฮอล์ และ โพแทสเซียมเบนโซเอต จากการเติมเบนซาลดีไฮด์กับโปแตช (โพแทสเซียมคาร์บอเนต) ซึ่งโดยทั่วไปแล้ว ปฏิกิริยาจะเกิดขึ้นกับโซเดียมไฮดรอกไซด์ หรือโพแทสเซียมไฮดรอกไซด์ โดยให้เกลือคาร์บอกซิเลทของผลิตภัณฑ์กรดคาร์บอกซิลิก:
 2 C6H5CHO + KOH → C6H5CH2OH + C6H5COOK
กระบวนการนี้เป็นปฏิกิริยารีดอกซ์ที่เกี่ยวข้องกับการย้ายหมู่ไฮไดรด์จากโมเลกุลหนึ่งไปยังอีกโมเลกุลหนึ่ง โดยแอลดีไฮด์ตัวหนึ่งถูกออกซิไดซ์ทำให้เกิดกรดคาร์บอกซิลิก และอีกตัวถูกรีดิวซ์ให้กลายเป็นแอลกอฮอล์ชนิดปฐมภูมิ
กลไกการเกิดปฏิกิริยา.
ปฏิกิริยานี้เกี่ยวข้องกับการแทนที่นิวคลีโอฟิลิกของอัลดีไฮด์ โดยหมู่ผละออกจะไปชนอัลดีไฮด์อีกตัว ขั้นแรกไฮดรอกไซด์จะเข้าชนหมู่คาร์บอนิล ทำให้เกิดสารตัวกลางที่เป็น จากนั้นประจุลบจะสร้างคาร์บอนิลขึ้นใหม่และถ่ายโอนไฮไดรด์ เพื่อชนคาร์บอนิลตัวอื่น ในขั้นตอนสุดท้ายของปฏิกิริยา ไอออนของกรดและอัลคอกไซด์จะเกิดการแลกเปลี่ยนโปรตอน เมื่อมีเบสที่มีความเข้มข้นสูงมาก อัลดีไฮด์จะก่อตัวเป็นไอออนที่มีประจุเป็นสองเท่า จากนั้นไฮไดรด์ไอออนจะถูกถ่ายโอนไปยังโมเลกุลที่สองของอัลดีไฮด์เพื่อสร้างไอออนคาร์บอกซิเลทและอัลคอกไซด์ ต่อจากนั้นไอออนอัลคอกไซด์จะได้โปรตอนจากตัวทำละลาย
โดยรวมแล้ว ปฏิกิริยานี้เป็นปฏิกิริยาอันดับสาม โดยโมเลกุลแอลดีไฮด์มีอันดับสองและเบสมีอันดับหนึ่ง:
 rate = k[RCHO]2[OH−]
ที่ความเข้มข้นของเบสสูงมาก จะทำให้เกิดเส้นทางใหม่ (k') ซึ่งเบสมีอันดับสอง:
 rate = k[RCHO]2[OH−] + k'[RCHO]2[OH−]2
กลไก k' เกี่ยวข้องกับปฏิกิริยาระหว่างประจุสองลบของเฮมิแอซิทัล (RCHO2 2−) และอัลดีไฮด์ การถ่ายโอนโดยตรงของไฮไดรด์ไอออนเห็นได้จากการสังเกตว่าแอลกอฮอล์ที่นำกลับมาใช้ใหม่ไม่มีดิวเทอเรียมใดๆ ที่ติดอยู่กับแอลฟาคาร์บอน เมื่อทำปฏิกิริยาใน D2O
ขอบเขตของปฏิกิริยา.
เนื่องจากปฏิกิริยาเกิดในสภาวะเบสที่รุนแรง แอลฟาไฮโดรเจนที่อยู่ติดกับแอลดีไฮด์จะถูกดึงออก ทำให้สารอีนอเลตสามารถเกิดปฏิกิริยาควบแน่นแบบอัลดอลกับสารเดียวกันได้ สำหรับปฏิกิริยานี้ ในสภาวะอุดมคติ ปฏิกิริยาจะให้แอลกอฮอล์และกรดคาร์บอกซิลิก อย่างละ 50% แสดงว่าปฏิกิริยานี้สามารถใช้ในเชิงพาณิชย์หากผลิตภัณฑ์สามารถแยกออกจากกันและมีมูลค่าทั้งคู่ ตัวอย่างเช่น การผลิตกรดฟูโรอิกและเฟอร์ฟูริลแอลกอฮอล์จากเฟอร์ฟูรัล นอกจากนี้ หากต้องผลิตสารประเภทแอลกอฮอล์จากแอลดีไฮด์เพียงชนิดเดียว สามารถเกิดได้โดยใช้ปฏิกิริยาแคนนิซซาโรแบบข้ามชนิดแอลดีไฮด์ (crossed Cannizzaro reaction) โดยใช้ฟอร์มัลดีไฮด์เป็นตัวรีดิวซ์ ซึ่งจะถูกออกซิไดส์เป็นเป็นโซเดียมฟอร์เมท ตัวอย่างเช่นการสังเคราะห์ pentaerythritol
มีรายงานปฏิกิริยาที่ไม่ใช้ตัวทำละลายเกี่ยวกับการสังเคราะห์ 2-คลอโรเบนซาลดีไฮด์ด้วยโพแทสเซียมไฮดรอกไซด์โดยใช้การบด:
ปฏิกิริยาแบบอื่น.
ในปฏิกิริยาทิชเชนโก เบสที่ใช้คืออัลคอกไซด์ แทนที่จะเป็นไฮดรอกไซด์ ส่วนผลิตภัณฑ์คือเอสเทอร์แทนที่จะเป็นกลุ่มแอลกอฮอล์และคาร์บอกซีเลทที่แยกจากกัน เพราะหลังจากที่เบสเข้าชนอัลดีไฮด์ ออกซิเจนที่มีประจุลบใหม่จะเข้าชนอัลดีไฮด์อีกตัวหนึ่งเพื่อให้เกิดการเฮมิอะซีทัลระหว่างแอลดีไฮล์สองตัวที่แทนที่จะเกิด ทำให้เกิดผลิตภัณฑ์เอสเทอร์
ยาน ลิเชตสกี

ยาน ลิเชตสกี (Jan Lisiecki) เป็นนักเปียโนคลาสสิกชาวแคนาดาเชื้อชาติโปแลนด์ เขาเป็นนักดนตรีคลาสสิกที่ได้บันทึกเสียงให้แก่ค่ายเพลงด็อยท์เชอกรัมโมโฟนตั้งแต่อายุสิบห้าปี
ประวัติ.
ยาน ลิเชตสกี เกิดที่เมืองแคลกะรี รัฐแอลเบอร์ตา ประเทศแคนาดา เขาเริ่มเรียนเปียโนในวัยห้าปี และเริ่มออกแสดงร่วมกับวงดุริยางค์ในวัยเก้าปี ต่อมาเมื่อเขามีอายุสิบสามปี เขาได้รับเชิญให้ร่วมประกวดแข่งขันในมหกรรมดนตรีนานาชาติ กรุงวอร์ซอ ประเทศโปแลนด์ ที่ซึ่งเขาได้บรรเลง เปียโนคอนแชร์โตหมายเลข 2 ของชอแป็ง ร่วมกับวง Sinfonia Varsovia และสร้างเสียงฮือฮาเป็นอย่างมาก ในปีต่อมาเขากลับมาเข้าร่วมในเทศกาลที่กรุงวอร์ซออีกครั้ง ในครั้งนี้เขาได้บรรเลงเปียโนคอนแชร์โตหมายเลข 1 ของชอแป็ง ร่วมกับวงเดิม
ชื่อเสียงของเขารับเป็นที่รับรู้ในระดับสากลในปี 2010 เมื่อสถาบันเฟรเดริก ชอแป็ง นำผลงานของเขาในเทศกาลดังกล่าวจัดเข้าอัลบั้มและวางตลาด ผลงานของเขาได้ได้รับเสียงชื่นชมจากนักวิจารณ์ดนตรี ซึ่งภายหลังการวางอัลบั้มดังกล่าว ด็อยท์เชอกรัมโมโฟน อันเป็นค่ายเพลงคลาสสิกอันดับหนึ่งของโลก ก็เซ็นสัญญากับลิเชตสกีขณะมีวัยสิบห้าปี
เหตุโจมตีด้วยขีปนาวุธในแชร์นีฮิว เดือนสิงหาคม พ.ศ. 2566

ในช่วงเช้าของวันที่ 19 สิงหาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ยิงขีปนาวุธอิสคันเดียร์-เอมใส่โรงมหรสพวิชาการดนตรีและละครยูเครนแห่งแคว้นแชร์นีฮิว ตารัส แชวแชนกอ  ในเมืองแชร์นีฮิว ประเทศยูเครน ในขณะนั้นโรงมหรสพดังกล่าวเป็นสถานที่จัดนิทรรศการเกี่ยวกับการใช้โดรนผู้บริโภคซึ่งผู้จัดงานได้อธิบายว่าเป็น "การประชุมปิดระหว่างวิศวกร ทหาร และอาสาสมัคร" โรงมหรสพตั้งอยู่ที่จัตุรัสกรัสนากลางเมืองแชร์นีฮิวซึ่งเป็นบริเวณที่พลุกพล่านไปด้วยผู้คนทั้งในยานพาหนะและบนท้องถนน รวมถึงผู้ที่เพิ่งกลับจากโบสถ์ในวันฉลองแอปเปิลแห่งพระผู้ช่วยให้รอด (ชื่อพื้นบ้านที่ชาวสลาฟตะวันออกใช้เรียกวันฉลองพระเยซูเจ้าทรงจำแลงพระวรกาย)
ขีปนาวุธดังกล่าวได้ระเบิดออกเหนือโรงมหรสพ แรงระเบิดส่งผลให้มีผู้เสียชีวิต 7 คน (รวมถึงเด็กหญิงอายุ 6 ขวบ 1 คน) และบาดเจ็บ 156 คน (รวมถึงเด็ก 15 คน และตำรวจ 15 นาย) 41 คนในจำนวนนี้มีอาการสาหัสและได้รับการเคลื่อนย้ายไปรักษาที่โรงพยาบาล เนื่องจากตัวจุดชนวนของหัวรบขีปนาวุธถูกออกแบบมาให้ระเบิดออกกลางอากาศ ผู้เสียชีวิตทั้งหมดและผู้บาดเจ็บส่วนใหญ่จึงอยู่นอกโรงมหรสพ หลังคาโรงมหรสพได้รับความเสียหายอย่างรุนแรงและเกิดเพลิงไหม้ นอกจากนี้ สิ่งก่อสร้างอื่น ๆ ในบริเวณใกล้เคียง เช่น มหาวิทยาลัยแห่งชาติสารพัดช่างแชร์นีฮิว อาคารที่ทำการต่าง ๆ ของฝ่ายบริหารแคว้นแชร์นีฮิว 10 หลัง อาคารอยู่อาศัย 66 หลัง ต่างก็ได้รับความเสียหายเช่นกัน
ออแลกซันดร์ ลอมากอ รักษาการนายกเทศมนตรีนครแชร์นีฮิว ประกาศไว้อาลัยแก่ผู้เสียชีวิตและผู้บาดเจ็บเป็นเวลา 3 วัน ในวันเกิดเหตุ วอลอดือมือร์ แซแลนสกึย ประธานาธิบดียูเครน อยู่ระหว่างการเยือนประเทศสวีเดนเพื่อหารือถึงการส่งเครื่องบินรบของสวีเดนให้แก่ยูเครน เขาเรียกการโจมตีดังกล่าวว่า "เลวทราม" และกล่าวว่า "ผมมั่นใจว่าทหารของเราจะตอบโต้รัสเซียสำหรับการโจมตีก่อการร้ายครั้งนี้" เดนีส บราวน์ ผู้ประสานงานด้านมนุษยธรรมของสหประชาชาติประจำยูเครน ประณามรัสเซียที่โจมตีพลเรือนโดยกล่าวว่า "ดิฉันขอประณามรูปแบบการโจมตีของรัสเซียต่อพื้นที่ที่มีประชาชนของยูเครนซ้ำแล้วซ้ำเล่าเช่นนี้... การโจมตีที่พุ่งเป้าไปที่พลเรือนหรือวัตถุของพลเรือนเป็นสิ่งต้องห้ามอย่างเคร่งครัดภายใต้กฎหมายมนุษยธรรมระหว่างประเทศ"
สตรีในประเทศสิงคโปร์

สตรีในประเทศสิงคโปร์ โดยเฉพาะผู้ที่ร่วมงานกับประเทศสิงคโปร์ ต้องเผชิญกับการสร้างสมดุลระหว่างบทบาทแบบดั้งเดิมและสมัยใหม่ในสังคมและเศรษฐกิจของสิงคโปร์ ซึ่งตามหนังสือ"เดอะธรีแพราดอกเซส: เวิร์กกิงวีเมนอินสิงคโปร์" ที่เขียนโดยจีน ลี เอส.เค., แคธลีน แคมป์เบล และออดรีย์ ชีอา ได้มี "ปฏิทรรศน์สามประการ" ที่ต้องเผชิญหน้าและท้าทายอาชีพสตรีในสิงคโปร์ โดยประการแรก สังคมสิงคโปร์คาดหวังให้ผู้หญิงกลายเป็นพนักงานในองค์กรที่มีความคิดสร้างสรรค์และอุดมสมบูรณ์ ซึ่งถูกคาดหวังให้มีบทบาทของผู้หญิงแบบดั้งเดิมในครัวเรือน โดยเฉพาะอย่างยิ่งในฐานะภรรยาและแม่ ประการที่สอง ผู้หญิงสิงคโปร์ต้องเผชิญกับ "ความขัดแย้งระหว่างงานและครอบครัว" ที่เป็นผลจากการที่พวกเธอกลายเป็นสมาชิกของประชากรวัยทำงาน ประการที่สาม ผู้จัดการหญิงของสิงคโปร์ยังคงมีจำนวนน้อยกว่า แม้ว่าระดับการศึกษาและความสำเร็จจะเพิ่มขึ้นเมื่อเทียบกับผู้จัดการชายก็ตาม
เล่าปิ้น

เล่าปิ้น มีชื่อในภาษาจีนกลางว่า หลิว หมิ่น  เป็นขุนนางและนักเขียนอักษรวิจิตรของรัฐจ๊กก๊กในยุคสามก๊กของจีน
ประวัติ.
เล่าปิ้นเป็นชาวอำเภอเฉวียนหลิง ("เฉฺวียนหลิงเซี่ยน") เมืองเลงเหลง ("หลิงหลิงจฺวิ้น") ซึ่งปัจจุบันคือเขตหลิงหลิง มณฑลหูหนาน เป็นลูกพี่ลูกน้องของเจียวอ้วน เล่าปิ้นขึ้นมามีตำแหน่งเป็นผู้พิทักษ์ทัพซ้าย (左護軍 "จั่วฮู่จฺวิน") และขุนพลพิทักษ์ทัพ (護軍將軍 "ฮู่จฺวินเจียงจฺวิน") เล่าปิ้นร่วมกับอองเป๋งซึ่งเป็นผู้บังคับบัญชาในการป้องกันเมืองฮันต๋งจากการบุกของวุยก๊ก 
ในปี ค.ศ. 244 เมื่อโจซองนำทัพวุยก๊กโจมตีจ๊กก๊ก ที่ปรึกษาบางคนในกองทัพเห็นว่าไม่ควรไปเผชิญหน้ากับข้าศึกในทุ่งโล่งและสิ่งที่ควรทำคือการป้องกันเมือง เมื่อเวลาผ่านไปทัพข้าศึกจะถอยไปเอง แต่เล่าปิ้นไม่เห็นด้วยกับความคิดนี้ เนื่องจากครอบครัวเกษตรกรหลายครอบครัวยังคงทำงานในที่ดินของตนในขณะที่ยังไม่มีการเก็บข้าวในยุ้งฉาง หากปล่อยให้ข้าศึกเข้ามาในที่ดิน ก็จะสูญเสียเสบียงทั้งหมดไป เล่าปิ้นจึงนำทหารใต้บังคับบัญชาพร้อมด้วยอองเป๋งเข้ายึดเขาซิงชื่อชาน (興勢山) เล่าปิ้นปักธงจำนวนไปแนวยาวร้อยกว่า"ลี้"ระหว่างป้อมปราการเพื่อทำให้มองเหมือนว่ามีกองทัพใหญ่กว่าที่มีอยู่จริง เมื่อกำลังเสริมจากจ๊กก๊กนำโดยบิฮุยมาถึง ทัพวุยก๊กก็จำต้องถอยทัพ เล่าปิ้นได้รับบรรดาศักดิ์ยฺหวินถิงโหว (雲亭侯) จากความชอบในการศึก
พี่น้องจึง

พี่น้องจึง (𠄩婆徵, #เปลี่ยนทาง "สองสตรี[ชื่อ]จึง", #เปลี่ยนทาง 14 – #เปลี่ยนทาง 43) เป็นผู้นำทางการทหารชาวเวียดนามผู้ปกครองเป็นเวลาสามปีหลังเริ่มก่อกบฏในปี ค.ศ. 40 ต่อต้านการปกครองเวียดนามของจีนครั้งแรก พี่น้องจึงถือเป็นวีรสตรีของชาติเวียดนาม ชื่อของพี่น้องจึงคือ จึง จั๊ก (ฮ่านตือ: 徵側; พินอินภาษาจีน: "Zheng Ce"; เวด-ไจลส์: "Cheng1 Ts'e2") และ จึง หญิ (ฮ่านตือ: 徵貳; พินอินภาษาจีน: "Zheng Er "; เวด-ไจลส์: "Cheng1 Erh4") จึง จั๊กเป็นสตรีคนแรกที่ขึ้นเป็นกษัตริย์ของชาวเวียดนาม และยังเป็นพระราชินีนาถเพียงหนึ่งเดียวในประวัติศาสตร์เวียดนาม (ลี้ เจียว ฮหว่างเป็นสตรีคนที่สองที่ขึ้นครองราชย์และเป็นพระจักรพรรดินีนาถเพียงหนึ่งเดียว) จึง จั๊กได้รับการระบุในชื่อตำแหน่งว่า ราชินีจึง (Chữ Quốc ngữ: , ฮ่านตือ: 徵女王) ใน"ดายเหวียตสื่อกี่ตว่านจือ".
พี่น้องจึงเกิดในเมืองเจียวจื่อ (ซาวจี) เมืองของราชวงศ์ฮั่นของจีนซึ่งอยู่ในภาคเหนือของประเทศเวียดนามในปัจจุบัน ไม่ทราบวันที่เกิดของพี่น้องจึง แต่จึง จั๊กมีอายุมากกว่าจึง หญิ วันที่ที่ทั้งคู่เสียชีวิตก็ไม่ทราบแน่ชัดเช่นกัน แต่ทั้งคู่เสียชีวิตเมื่อราว ค.ศ. 43 หลังการรบกับกองกำลังกวาดล้างของราชวงศ์ฮั่นตะวันออกที่นำโดยขุนพลหม่า ยฺเหวียน
พี่น้องจึงได้รับการศึกษาชั้นสูงภายใต้การกำกับของบิดา ทั้งคู่เชี่ยวชาญเรื่องวรรณกรรม และอยู่ในลำดับผู้สืบทอดดินแดนและตำแหน่งจากบิดา
ไทยลีก 3 ฤดูกาล 2566–67 – โซนภาคเหนือ

ไทยลีก 3 ฤดูกาล 2566–67 โซนภาคเหนือ เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2566–67 โซนภาคเหนือ มีจำนวน 12 สโมสร โดยแบ่งเป็นสโมสรจากฤดูกาล 2565–66 จำนวน 10 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
 "ณ วันที่ 24 กุมภาพันธ์ 2567"
 "ณ วันที่ 24 กุมภาพันธ์ 2567"
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 24 กุมภาพันธ์ 2567แหล่งข้อมูล: ไทยลีก"หมายเหตุ:"'↑ สโมสรที่เลื่อนชั้นจากไทยแลนด์ เซมิโปรลีก
จำนวนผู้ชมจากเกมเหย้า.
หมายเหตุ:#เปลี่ยนทาง ข้อผิดพลาดในการรายงานการแข่งขันเมื่อวันที่ 16 กันยายน 2566 (กงไกรลาศ ยูไนเต็ด 3–3 พิษณุโลก ยูนิตี้)#เปลี่ยนทาง ข้อผิดพลาดในการรายงานการแข่งขันเมื่อวันที่ 1 ตุลาคม 2566 (พิษณุโลก 0–0 นอร์ทเทิร์น นครแม่สอด ยูไนเต็ด)#เปลี่ยนทาง ข้อผิดพลาดในการรายงานการแข่งขันเมื่อวันที่ 19 พฤศจิกายน 2566 (กงไกรลาศ ยูไนเต็ด 1–2 นครสวรรค์ สี่แคว ซิตี้)#เปลี่ยนทาง ข้อผิดพลาดในการรายงานการแข่งขันเมื่อวันที่ 24 ธันวาคม 2566 (กงไกรลาศ ยูไนเต็ด 2–1 สิงห์ เชียงราย ซิตี้)#เปลี่ยนทาง ข้อผิดพลาดในการรายงานการแข่งขันเมื่อวันที่ 27 มกราคม 2567 (กงไกรลาศ ยูไนเต็ด 1–0 กำแพงเพชร)#เปลี่ยนทาง ข้อผิดพลาดในการรายงานการแข่งขันเมื่อวันที่ 24 กุมภาพันธ์ 2567 (อุตรดิตถ์ ศักดิ์สยาม 1–2 สิงห์ เชียงราย ซิตี้)#เปลี่ยนทาง ข้อผิดพลาดในการรายงานการแข่งขันเมื่อวันที่ 24 กุมภาพันธ์ 2567 (พิษณุโลก ยูนิตี้ 4–2 กงไกรลาศ ยูไนเต็ด)
อีเอฟแอลคัพ ฤดูกาล 2023–24

อีเอฟแอลคัพ ฤดูกาล 2023–24  จะเป็นการแข่งขันอีเอฟแอลคัพฤดูกาลที่ 64 หรือคาราบาวคัพตามชื่อผู้สนับสนุน ซึ่งการแข่งขันจะเปิดรับสโมสรทั้งหมดที่เข้าแข่งขันในพรีเมียร์ลีกและอิงกลิชฟุตบอลลีก.
ผู้ชนะของการแข่งขันจะได้สิทธิ์สำหรับรอบเพลย์ออฟของ ยูฟ่ายูโรปาคอนเฟอเรนซ์ลีก ฤดูกาล 2024–25.
แมนเชสเตอร์ยูไนเต็ด เป็นทีมแชมป์เก่า แต่ถูกนิวคาสเซิลยูไนเต็ด ซึ่งพวกเขาเอาชนะได้ในนัดชิงชนะเลิศเมื่อฤดูกาลที่แล้ว เขี่ยตกรอบที่ 4
สโมสรที่เข้าแข่งขัน.
สโมสรที่เข้าแข่งขันมีจำนวน 92 สโมสรจากพรีเมียร์ลีกและอิงกลิชฟุตบอลลีก ซึ่งเป็นลีกระดับที่ 1 ถึง 4 ในระบบลีกฟุตบอลอังกฤษ.
ในรอบแรก, สโมสรทั้งหมดจาก แชมเปียนชิป, ลีกวัน และ ลีกทู จะเข้าร่วม.
รอบต่อไปนี้, สโมสรใน พรีเมียร์ลีก ที่ไม่เกี่ยวข้องกับ แชมเปียนส์ลีก, ยูโรปาลีก, หรือ ยูโรปาคอนเฟอเรนซ์ลีก จะเข้าร่วม.
รอบแรก.
ทั้งหมด 72 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 24 ทีมจาก แชมเปียนชิป (ระดับ 2). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
รอบสอง.
ทั้งหมด 48 สโมสรลงเล่นในรอบสอง: 36 ผู้ชนะจากรอบแรก, บวกกับ 12 สโมสร พรีเมียร์ลีก ผู้ที่ไม่ได้เข้าร่วมในการแข่งขันสโมสรยุโรป. การจับสลากสำหรับรอบนี้จะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
รอบสาม.
ทั้งหมด 32 ทีมที่จะลงเล่นในรอบที่สาม : ประกอบด้วย 24 ผู้ชนะจากรอบที่สอง, บวกกับ 8 สโมสรจาก พรีเมียร์ลีก ที่ไปแข่งขันในชิงแชมป์สโมสรยุโรป. แต่ละคู่จะลงเล่นในช่วงสัปดาห์ของวันที่ 26 กันยายน ค.ศ. 2023.
รอบสี่.
ทั้งหมด 16 ทีมที่จะลงเล่นในรอบที่สี่.
รอบก่อนรองชนะเลิศ.
ทั้งหมดแปดทีมจะลงเล่นในรอบก่อนรองชนะเลิศ. ฝั่งจากลีกวัน พอร์ตเวล เป็นทีมที่มีอันดับต่ำที่สุดในการจับสลากซึ่งจัดขึ้นในวันที่ 1 พฤศจิกายน.
รอบรองชนะเลิศ.
ทั้งหมดสี่ทีมที่จะลงเล่นในรอบรองชนะเลิศ. ฝั่งจากแชมเปียนชิป มิดเดิลส์เบรอ เป็นทีมที่มีอันดับต่ำที่สุดในการจับสลาก, ซึ่งได้จัดขึ้นในวันที่ 20 ธันวาคม.
สรุปผลการแข่งขัน.
"รวมผลสองนัด เชลซี ชนะ 6–2."
"รวมผลสองนัด ลิเวอร์พูล ชนะ 3–2."
ถนนศุภกิจ

ถนนศุภกิจ หรือ ทางหลวงท้องถิ่น ฉช.ถ 2-0002 เป็นทางหลวงท้องถิ่นภายใต้ความดูแลของเทศบาลเมืองฉะเชิงเทรา เชื่อมระหว่างถนนชุมพลกับทางหลวงแผ่นดินหมายเลข 3200 โดยตลอดทั้งสายทางตั้งอยู่ในตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
ประวัติ.
ถนนศุภกิจปรากฎขึ้นครั้งแรกในเอกสารของทางราชการเมื่อปี พ.ศ. 2478 โดยมีจุดเริ่มต้นเส้นทางตั้งแต่บริเวณสะพานข้ามคลองท่าไข่ ทอดไปทางทิศตะวันออกและสิ้นสุดลงบริเวณคลองบ้านใหม่ ซึ่งในขณะนั้นยังไม่มีการก่อสร้างถนนเชื่อมต่อไปยังอำเภอบางน้ำเปรี้ยว (ทางหลวงแผ่นดินหมายเลข 3200) รวมถึงยังไม่มีทางรถไฟสายชายฝั่งทะเลตะวันออก โดยที่มาของชื่อถนนศุภกิจนั้นยังไม่ปรากฎหลักฐานแน่ชัดว่าตั้งขึ้นมาเนื่องในโอกาสใดในปี พ.ศ. 2495 ถนนศุภกิจถูกจัดให้เป็นหนึ่งในเส้นทางคมนาคมที่สำคัญในฐานะถนนสายหลักในตัวเทศบาลเมืองฉะเชิงเทรา และมีการขยายตัวของเมืองออกมาตั้งถิ่นฐานตามแนวเส้นทางถนนในรูปแบบตามแนวยาว (Road Linear Settlement) ตั้งแต่ พ.ศ. 2500 เป็นต้นมา 
ต่อมาในปี พ.ศ. 2510 จากภาพถ่ายทางอากาศของกรมแผ่นที่ทหาร ได้มีการก่อสร้างทางหลวงแผ่นดินหมายเลข 3200 ขึ้นมาเพื่อเชื่อมต่ออำเภอเมืองฉะเชิงเทรากับอำเภอบางน้ำเปรี้ยว และถนนศุภกิจได้ถูกระบุว่าเป็นส่วนหนึ่งของทางหลวงแผ่นดินหมายเลข 3200 ตามแผนที่แนบท้ายการเปลี่ยนแปลงแนวเขตเทศบาลเมืองฉะเชิงเทราในปี พ.ศ. 2516 และมีการเรียกชื่อสายทางว่า "แยกทางหลวงหมายเลข 315 (ฉะเชิงเทรา) - บางน้ำเปรี้ยว" ในปี พ.ศ. 2544 จึงสันนิษฐานว่าหมายรวมไปถึงถนนศุภกิจและถนนชุมพลจนบรรจบกับทางหลวงแผ่นดินหมายเลข 304 และปรับกลับมาใช้ชื่อสายทาง "ฉะเชิงเทรา–บางน้ำเปรี้ยว" อีกครั้งในปี พ.ศ. 2564 จึงคาดว่าไม่ได้รวมถนนทั้งสองสายในเขตเทศบาลเมืองเข้าเป็นส่วนหนึ่งแล้ว
ปัจจุบันถนนศุภกิจทั้งหมด อยู่ในความดูแลของเทศบาลเมืองฉะเชิงเทรา ไม่ใช่ส่วนหนึ่งของทางหลวงแผ่นดินหมายเลข 3200 โดยมีแนวเขตดูแลบรรจบกันบริเวณสะพานข้ามคลองบ้านใหม่ตามข้อมูลในระบบสารสนเทศโครงข่ายทางหลวงของกรมทางหลวง บางครั้งก็มีการเรียกทางหลวงแผ่นดินหมายเลข 3200 ในช่วงเริ่มต้นว่าเป็นส่วนหนึ่งของถนนศุภกิจเช่นกัน
รายละเอียดของเส้นทาง.
ถนนศุภกิจ เป็นทางหลวงท้องถิ่น ชั้น 2 (ในเขตเมือง) มีระยะทาง 1.06 กิโลเมตร ขนาด 4 ช่องจราจร ผิวจราจรแบบคอนกรีตอัดแรง ความกว้าง 12.00 เมตร ตัดผ่านพื้นที่โซนเมืองที่เป็นพื้นที่การค้าดั่งเดิม และที่อยู่อาศัยความหนาแน่นปานกลางถึงหนาแน่นมาก ประกอบไปด้วยชุมชนวรรณยิ่ง 1–2 ชุมชนตรอกข้าวหลาม และชุมชนตลาดบ้านใหม่ ซึ่งจากการศึกษาในปี พ.ศ. 2549 ระบุว่าแนวถนนศุภกิจเป็นหนึ่งในพื้นที่ที่มีปัญหาการจรารจติดขัดในช่วงเวลาเร่งด่วนคือช่วงเช้าและช่วงเย็น เนื่องจากข้อจำกัดของเส้นทางทั้งช่องจราจรและเป็นเส้นทางเดียวจากตัวเทศบาลเมืองฉะเชิงเทราที่ใช้มุ่งไปยังอำเภอบางน้ำเปรี้ยว
ถนนศุภกิจ เริ่มต้นจากเชิงสะพานเสริมวิเศษซึ่งต่อเนื่องจากถนนชุมพล ผ่านแหล่งชุมชนเก่า ศาสนสถาน สมาคม และโรงเรียนไปทางทิศตะวันออกเฉียงเหนือ และสิ้นสุดบริเวณสะพานข้ามคลองบ้านใหม่ซึ่งบรรจบกับทางหลวงแผ่นดินหมายเลข 3200 ซึ่งจุดเด่นคือมีมูลนิธิ สมาคม หรือศาสนสถานของคนไทยเชื้อสายจีนมากมายตลอดสายทาง เช่น มูลนิธิสว่างศรัทธาธรรมสถาน (อาคารเดิม) มูลนิธิรุ่งเรืองธรรม สมาคมสงเคราะห์การกุศลฉะเชิงเทรา ศาลเจ้าแซ่โง้ว และวัดอุภัยภาติการาม (วัดซำปอกง)
รายชื่อทางแยก.
เนื่องจากถนนศุภกิจ เป็นทางหลวงท้องถิ่นระยะสั้นในเขตเทศบาลเมืองฉะเชิงเทรา ทำให้มีทางแยกในลักษณะสายซอยย่อยจำนวนมาก จึงขอแสดงเพียงรายชื่อทางแยกที่สามารถเชื่อมต่อไปยังถนนหลักเส้นอื่น ๆ ในบริเวณใกล้เคียงได้
จันทรยาน-3

จันทรยาน-3 (อักษรโรมัน: Chandrayaan-3, แปลว่า ยานดวงจันทร์,) เป็นปฏิบัติการสำรวจดวงจันทร์ลำดับที่สามของประเทศอินเดีย ภายใต้องค์การค้นคว้าอวกาศอินเดีย (ISRO) ในโครงการจันทรยาน จันทรยานประกอบด้วยแลนเดอร์ (lander) ชื่อว่า "วิกรม" (Vikram) และโรเวอร์ (rover) ชื่อ "ปรัชญาน" คล้ายกันกับของภารกิจจันทรยาน-2 มอดูลแรงขับดัน (propulsion module) พาตัวแลนเดอร์และโรเวอร์เข้าสู่วงโคจรของดวงจันทร์เพื่อเตรียมการสำหรับการลงจอดของแลนเดอร์
จันทรยาน-3 ปล่อยเมื่อ 14 กรกฎาคม 2023 และเข้าสู่วงโคจรดวงจันทร์เมื่อ 5 สิงหาคม โดยแลนเดอร์ลงจอดที่บริเวณขั้วใต้ดวงจันทร์ เมื่อ 23 สิงหาคม 2023 เวลา 12:32 UTC ทำให้ประเทศอินเดียเป็นชาติที่สี่ในโลกที่ลงจอดบนดวงจันทร์สำเร็จ และเป็นการลงจอดครั้งแรกใกล้กับขั้วใต้ดวงจันทร์
ชไวนส์ฮัคเซอ

ชไวนส์ฮัคเซอ  เป็นอาหารเยอรมันอย่างหนึ่ง ได้จากการนำข้อขาหมูไปหมักกับเกลือ กระเทียม พริกไทย และเทียนตากบ จากนั้นนำไปอบจนหนังกรอบ (บางสูตรจะต้มข้อขาหมูกับผักและเครื่องเทศต่าง ๆ ก่อนนำไปอบ) ชไวนส์ฮัคเซอเป็นที่นิยมโดยเฉพาะอย่างยิ่งในรัฐไบเอิร์นโดยมีชื่อเรียกเป็นภาษาไบเอิร์นว่า "ชไวนส์ฮัคส์"  หรือ "เซาฮัคส์"  อาหารที่ปรุงจากข้อขาหมูอีกอย่างหนึ่งที่รู้จักกันในหลายพื้นที่ของเยอรมนีมีชื่อว่า "ไอส์ไบน์" จะนำข้อขาหมูไปหมักเกลือหรือแช่น้ำเกลือก่อนนำไปเคี่ยวจนนุ่ม
ในอดีตชไวนส์ฮัคเซอเป็นหนึ่งในอาหารแบบฉบับชาวไร่ชาวนาที่หาวิธีปรุงเนื้อสัตว์ส่วนที่มีราคาถูกแต่เหนียวให้มีความน่ากินมากขึ้น เนื้อสัตว์ส่วนที่มีราคาถูกเช่นนี้มักต้องใช้เวลาเตรียมค่อนข้างนาน บางครั้งต้องหมักไว้หลายวัน และในกรณีที่มาเป็นชิ้นใหญ่ ๆ อาจต้องหมักนานถึงหนึ่งสัปดาห์ เมื่อหมักได้ที่แล้วจึงจะนำชไวนส์ฮัคเซอไปอบที่อุณหภูมิไม่สูงนักเป็นเวลา 2–3 ชั่วโมงขึ้นอยู่กับขนาด เครื่องเคียงชไวนส์ฮัคเซอที่ได้รับความนิยมมากที่สุดคือมันฝรั่งและเซาเออร์เคราท์
ชไวนส์ฮัคเซอแบบออสเตรียมีชื่อเรียกว่า "ชเต็ลท์เซอ"  โดยปกติจะนำข้อขาหมูไปแช่หรือต้มในน้ำเกลือผสมกระเทียมและเทียนตากบไว้ล่วงหน้า จากนั้นจึงนำไปอบจนหนังกรอบ เสิร์ฟกับมัสตาร์ด ฮอร์สแรดิช และพริกดอง ส่วนชไวนส์ฮัคเซอในไบเอิร์นจะเสิร์ฟกับคาร์ท็อฟเฟิลโคลส (แป้งมันฝรั่งต้ม) และกะหล่ำปลีแดง หรือกับเซาเออร์เคราท์และมันฝรั่ง
ปรัชญาน (โรเวอร์)

ปรัชญาน (อักษรโรมัน: Pragyan, จาก "ปรัชญา"; ,)) เป็นลูนาร์โรเวอร์ของอินเดีย ที่เป็นส่วนหนึ่งของจันทรยาน-3 ภารกิจดวงจันทร์ที่พัฒนาขึ้นโดยองค์การค้นคว้าอวกาศอินเดีย (ISRO) รุ่นก่อนหน้าของยานนี้เคยส่งไปเป็นส่วนหนึ่งของจันทรยาน-2 เมื่อ 22 กรกฎาคม 2019 แต่ถูกทำลายลงกับแลนเดอร์ "วิกรม" เมื่อพุ่งชนเข้ากับผิวดวงจันทร์เมื่อ 6 กันยายน จันทรยาน-3 พร้อมทั้งแลนเดอร์ "วิกรม" และโรเวอร์ "ปรัชญาน" รุ่นใหม่ได้ปล่อยในวันที่ 14 กรกฎาคม 2023 และลงจอดสำเร็จใกล้กับขั้วใต้ดวงจันทร์เมื่อ 23 สิงหาคม
"ปรัชญาน" มีมวลราว ขนาด และมีกำลัง 50 วัตต์ ออกแบบมาเพื่อใช้งานจากพลังแสงอาทิตย์ ขับเคลื่อนด้วยยหกล้อและตั้งใจว่าเดินทาง บนพื้นผิวดวงจันทร์ ด้วยความเร็ว ต่อวินาที ในขณะเดียวกันก็ทำการวิเคราะห์ผลตรงจุดนั้นและส่งข้อมูลไปยังแลนเดอร์เพื่อส่งต่อกลับมายังโลก
เงินเฟ้อรุนแรง

ในทางเศรษฐศาสตร์ เงินเฟ้อรุนแรง  ถือเป็นอัตราเงินเฟ้อที่สูงมากและโดยทั่วไปเพิ่มขึ้นอย่างรวดเร็ว มักจะทำให้มูลค่าที่แท้จริงของสกุลเงินถดถอยอย่างรวดเร็ว เนื่องจากราคาสินค้าทั้งหมดเพิ่มขึ้น สิ่งนี้ทำให้ผู้คนลดการถือครองในสกุลเงินนั้น เนื่องจากประชาชนจะเปลี่ยนไปใช้สกุลเงินต่างประเทศที่มีความเสถียรกว่า หากวัดจากสกุลเงินต่างประเทศที่มีเสถียรภาพแล้ว ราคาทั่วไปจะยังคงไม่เปลี่ยนแปลง
สิ่งที่ต่างจากอัตราเงินเฟ้อต่ำ กระบวนการขึ้นราคาต่าง ๆ จะยืดเยื้อและโดยทั่วไปไม่สามารถสังเกตเห็นได้ชัดเจน ยกเว้นโดยการศึกษาราคาตลาดในอดีต ส่วนอัตราเงินเฟ้อรุนแรงจะเห็นการเพิ่มขึ้นอย่างรวดเร็วและต่อเนื่องของราคา ต้นทุนสินค้า และในอุปทานของสกุลเงิน อย่างไรก็ตามโดยทั่วไปแล้วระดับราคาโดยทั่วไปจะเพิ่มขึ้นอย่างรวดเร็วกว่าปริมาณเงิน เนื่องจากผู้คนไม่ต้องการถือครองเงินที่มีค่าลดลง เมื่อสิ่งนี้เกิดขึ้น เงินคงเหลือที่แท้จริงจะลดลงอย่างมาก 
ภาวะเงินเฟ้อรุนแรงเกือบทั้งหมดมีสาเหตุมาจาก การขาดดุลงบประมาณของรัฐบาลซึ่งเป็นผลจากการสร้างสกุลเงิน ภาวะเงินเฟ้อรุนแรงมักเกี่ยวข้องกับความตึงเครียดที่มีผลต่องบประมาณของรัฐบาล เช่น สงครามหรือผลที่ตามมา ความวุ่นวายทางการเมืองและสังคม การล่มสลายของอุปทานรวมหรือราคาส่งออก หรือวิกฤตอื่น ๆ ที่ทำให้รัฐบาลเก็บรายได้จากภาษีได้ยาก รายได้ภาษีที่แท้จริงที่ลดลงอย่างมาก ควบคู่ไปกับความต้องการอย่างมากในการรักษาการใช้จ่ายของรัฐบาล รวมถึงการไม่สามารถหรือไม่เต็มใจที่จะกู้ยืม อาจทำให้ประเทศเข้าสู่ภาวะเงินเฟ้อรุนแรงได้
โทคุโซเซ็นไต เดกะเรนเจอร์ VS อาบะเรนเจอร์

โทคุโซเซ็นไต เดกะเรนเจอร์ VS อาบะเรนเจอร์ (; โรมาจิ: "Tokusō Sentai Dekarenjā tai Abarenjā") เป็นออริจินอลวิดีโอจาก ขบวนการมือปราบผู้พิทักษ์ เดกะเรนเจอร์ วางจำหน่ายและเผยแพร่เมื่อวันที่ 21 มีนาคม ค.ศ. 2005 ความยาว 44 นาที
ภาพรวม.
เป็นออริจินอลวิดีโอจากละครชุดโทรทัศน์ ขบวนการมือปราบผู้พิทักษ์ เดกะเรนเจอร์ และ ขบวนการนักรบไดโนเสาร์ อาบะเรนเจอร์ และเป็นผลงานเรื่องที่ 11 ของ ซูเปอร์เซ็นไต วีซินีม่า ผู้กำกับคือ ซาคาโมโตะ ทาโร่ ซึ่งเป็นผู้กำกับผลงานหลักทั้งสองเรื่อง และเนื่องจากซาคาโมโตะเป็นผู้รับผิดชอบกำกับเรื่องนี้ จึงเน้นไปที่เรื่องราวที่สนุกสนานมากกว่าที่แนวต่อสู้
ใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดเรื่องนี้ว่าเป็นเหตุการณ์ที่เกิดขึ้นในเดือนตุลาคม ปี ค.ศ. 2004 จากข้อมูลของเท็ตสึ ในสมุดรายชื่อซูเปอร์เซ็นไต
ทั้งนี้เป็นเรื่องสุดท้ายที่ได้ผลิตในรูปแบบวิดีโอ VHS
กรุสมบัติตัลล์อัสมัร

กรุสมบัติตัลล์อัสมัร (ราชวงศ์ยุคต้น 1-2, ประมาณ 2,900–2,550 ปีก่อนคริสต์ศักราช) เป็นกลุ่มรูปปั้นจำนวน 12 ชิ้น ขุดพบที่เอชนุนนา (ตัลล์อัสมัร) ในเขตผู้ว่าการดิยาลา ประเทศอิรัก อายุราว 2,900–2,350 ปีก่อนคริสต์ศักราช
ในปลายคริสต์ทศวรรษ 1920 พ่อค้าของโบราณในแบกแดดได้รับโบราณวัตถุคุณภาพสูงเป็นพิเศษจำนวนมากจากทะเลทรายทางตะวันออกของแม่น้ำดิยาลา ไม่ไกลนักจากจุดที่รวมเข้ากับแม่น้ำไทกริสทางเหนือ ใน ค.ศ. 1929 สถาบันบูรพคดี มหาวิทยาลัยชิคาโกได้รับความยินยอมให้ขุดค้นที่บริเวณพื้นที่นั้น เจมส์ เฮนรี เบรดสเตด (ค.ศ. 1865–1935) ผู้ก่อตั้งสถาบัน ได้เชื้อเชิญแฮ็นรี ฟรังก์ฟอร์ต (ค.ศ. 1897–1954) นักโบราณคดีชาวดัตช์ เพื่อนำทีมขุดค้น ระหว่าง ค.ศ. 1930–1937 คณะขุดค้นได้ทำการขุดค้นทางแนวตั้งและแนวนอนโดยละเอียดในสี่เนินดิน ได้แก่ เคาะฟาญะฮ์, ตัลล์อัสมัร, ตัลล์อัฆร็อบ และตัลล์อิชญาลี จากขุดค้นได้ค้นพบวิหาร อาคารที่ทำการรัฐ บ้านเรือน วัง อายุราว 3,100–1,750 ปีก่อนคริสต์ศักราช โบราณวัตถุนับร้อยชิ้นที่พบในซากปรักหักพังที่แบ่งเป็นชั้น ๆ นี้มีส่วนอย่างมากในการช่วยทำความเข้าใจและจัดช่วงเวลาในสมัยราชวงศ์ตอนต้น
ในบรรดาโบราณวัตถุที่ค้นพบที่เป็นที่รู้จักและคงสภาพสมบูรณ์ที่สุดคือรูปปั้นสิบสองชั้นที่เรียกรวมกันว่ากรุสมบัติตัลล์อัสมัร ค้นพบระหว่างฤดูขุดค้นในตัลล์อัสมัร ค.ศ. 1933–1934 โดยค้นพบอยู่ใต้พื้นของวิหารบูชาเทพเจ้าอะบู รูปปั้นเหล่านี้ถูกวางเรียงกันอย่างเป็นระเบียบในช่องสี่เหลี่ยมผืนผ้าด้านหลังแท่นบูชาในวิหาร การวางโดยเป็นระเบียบเสนอว่ารูปปั้นเหล่านี้ได้รับการจัดวางโดยเจตนา กระนั้น เหตุผลสำหรับการฝังและผู้รับผิดชอบการฝังยังคงไม่เป็นที่ทราบ ในขณะที่ฟรังก์ฟอร์ตซึ่งเขียนเกี่ยวกับการค้นพบนี้โดยละเอียด เสนอว่านักบวชน่าจะเป็นผู้ค่อย ๆ ฝังรูปปั้นที่เก่าหรือเสียหายหนัก เพื่อให้มีที่ว่างสำหรับรูปปั้นใหม่มาวางแทนที่#เปลี่ยนทาง 
ระเบียงภาพ.
รูปปั้นผู้บูชา (worshipper) ชาวซูเมอร์จากกรุสมบัติตัลล์อัสมัรจำนวน 7 ชิ้นที่จัดแสดง ณ ส่วนซูเมอร์ พิพิธภัณฑ์แห่งชาติอิรัก แบกแดด
มาโฮเซ็นไต มาจิเรนเจอร์ VS เดกะเรนเจอร์

มาโฮเซ็นไต มาจิเรนเจอร์ VS เดกะเรนเจอร์ (; โรมาจิ: "Mahō Sentai Majirenjā tai Dekarenjā") เป็นออริจินอลวิดีโอจาก ขบวนการเวทมนตร์ มาจิเรนเจอร์ วางจำหน่ายและเผยแพร่เมื่อวันที่ 10 มีนาคม ค.ศ. 2006 ความยาว 47 นาที
ภาพรวม.
เป็นออริจินอลวิดีโอจากละครชุดโทรทัศน์ ขบวนการเวทมนตร์ มาจิเรนเจอร์ และ ขบวนการมือปราบผู้พิทักษ์ เดกะเรนเจอร์ และเป็นผลงานเรื่องที่ 12 ของ ซูเปอร์เซ็นไต วีซินีม่า
ในเรื่องนี้ได้นำองค์ประกอบของ พาวเวอร์เรนเจอร์ S.P.D. ซึ่งนั่นก็คือชุดเกราะแบทเทิลไรเซอร์ มาปรากฏในเรื่องนี้ นอกจากนี้ในหนังสือ มาโฮเซ็นไต มาจิเรนเจอร์ Super Legend Book ได้มีการบอกว่าเหตุการณ์ของเรื่องนี้อยู่ในช่วงระหว่าง Stage.31 และ Stage.32 ใแต่ใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดให้เป็นเหตุการณ์ที่เกิดขึ้นเมื่อวันที่ 4 ตุลาคม ปี ค.ศ. 2005 จากข้อมูลของสึบาสะ ในสมุดรายชื่อซูเปอร์เซ็นไต
สโมสรฟุตบอลขอนแก่นมอดินแดง ในฤดูกาล 2564–2565

ฤดูกาล 2564–2565 เป็นฤดูกาลที่ 3 ของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยฤดูกาลก่อนสโมสรจบด้วยอันดับที่ 9 ในไทยลีก 3 ฤดูกาล 2563–64 โซนภาคตะวันออกเฉียงเหนือ ฤดูกาลนี้สโมสรได้เปลี่ยนแปลงผู้ฝึกสอนจากณรงค์ ท่วมไธสง เป็น สุรชาติ สิงห์โหง่น
"ข้อมูล ณ วันที่ 26 กุมภาพันธ์ 2565"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 26 กุมภาพันธ์ 2565"
ชาโมะ

ชาโมะ (; โรมาจิ: "shamo") เป็นไก่พันธุ์หนึ่งที่ใช้สำหรับเป็น ไก่ชน เพื่อไว้ชม หรือบริโภคเนื้อ
กล่าวกันว่าสายพันธุ์นี้นำเข้าสู่ญี่ปุ่นจากประเทศไทยในยุคเอโดะแต่นับตั้งแต่มีการเปิดตัว ก็ได้รับการปรับปรุงการปรับปรุงพันธุ์ที่เป็นเอกลักษณ์ใน ญี่ปุ่น และในปี พ.ศ. 2484 ก็ได้ถูกกำหนดให้เป็นอนุสรณ์ทางธรรมชาติแห่งชาติญี่ปุ่นด้วยเหตุผลว่า "เป็นปศุสัตว์ที่มีลักษณะเฉพาะในญี่ปุ่น" นอกจากนี้ยังถือเป็นไก่สายพันธุ์พื้นเมืองในมาตรฐานเกษตรญี่ปุ่น
ประวัติศาสตร์.
ว่ากันว่ามีการนำไก่ชนิดนี้เข้ามาจากญี่ปุ่นในยุคเอโดะตอนต้น แต่ไม่ทราบวันที่แน่ชัด ชื่อ "ชาโมะ" มีที่มาจากคำว่า "สยาม" ซึ่งเป็นชื่อเรียกเก่าของประเทศไทยในสมัยนั้น ด้วยความนิยมแพร่หลายของการชนไก่ ไก่ชนิดนี้จึงถูกเพาะพันธุ์ในที่ต่าง ๆ และสร้างสายพันธุ์ต่าง ๆ ขึ้นมา เนื่องจากการชนไก่มักใช้เป็นวิธีการพนัน เมื่อการพนันถูกห้ามจึงทำให้การเลี้ยงไก่ชนิดนี้เพื่อเป็นไก่ชนลดลงไปด้วย แต่เนื่องจากเนื้อมีรสชาติดีจึงถูกเลี้ยงเพื่อเป็นอาหาร ปัจจุบันมีการเพาะพันธุ์เพื่อเป็นอาหารตามท้องถิ่นต่าง ๆ มากมาย
ฟินเดกโคเฮาส์

ฟินเดกโคเฮาส์  เป็นตึกระฟ้าในลูซากา ประเทศแซมเบีย และเป็นอาคารที่สูงสี่สุดในประเทศ ตั้งอยู่ที่สี่แยกที่ถนนเอกราช (Independence Avenue) ตัดกับถนนไคโร (Cairo Road) ในย่านธุรกิจกลางเมืองของนครลูซากา อาคารความสูง 295 ฟุต นี้สร้างขึ้นระหว่างปี 1978 ถึง 1979 ออกแบบโดยสถาปนิกชาวยูโกสลาเวีย ดูชสน มีเลนโควิช (Dušan Milenković) และ บรานีมีร์ กานอวิช (Branimir Ganović) อาคารนี้ตั้งชื่อตามองค์การระดับข้ามรัฐ (parastatal) ชื่อว่า FINDECO (องค์การพัฒนาและการเงินแห่งรัฐ; State Finance and Development Corporation) เจ้าของแรกของอาคาร ปัจจุบันการใช้สอยอาคารประกอบด้วยพื้นที่ที่อยู่อาศัย ค้าขาย และสำนักงาน ภายใต้การบริหารขององค์การที่อยู่อาศัยแห่งชาติ (National Housing Authority) ในปี 2013 ได้มีการติดตั้งตราของซัมซุงขนาดใหญ่บนยอดอาคาร